پولتگ اُمرے زمانگ سر کپیت پہ مانشاں
زندگی من کہ ترا جندئے تہا شوہازگاں
تئی زہیریں کہ منی بالاد ءَ آسے شنگ اتگ
تئی زہیریں کہ مدامی مُرتگاں ءُ زندگ آں
چونیں تُرسے آزمانے دامن ءَ لچینتگ ئے
میتگاں بیمے اڑان انت تند بستگ ساھگاں
سہب ءُ بیگاہ نشتگاں من پہ ودارے نیت ءَ
تو اگاں وہدے میائے کشاں ہر دو دیدگاں
مہرمیں ہمراز ءِ ہستیں نہ کہ ہستیں ساھگے
چو گُشئے کہ لڑاتگ ہلک ءِ تمامیں مردماں
تو منی زند ءِ ہمک رنگیں ھیالانی شُبین
بے ترا پہک ءَ ملوراں عارف مرچاں ایوکاں